Geboortedatum 14 Junie 1946 (1946-06-14) (74 jaar oud)
Donald John Trump (gebore 14 Junie 1946 in Queens, New York Stad) is ’n Amerikaanse sakemagnaat en die 45ste President van die Verenigde State van Amerika. Hy was die Republikeinse Party se kandidaat en het sy Demokratiese teenstander Hillary Clinton op 8 November 2016 in die Amerikaanse presidentsverkiesing verslaan, hoewel hy minder stemme as sy op hom verenig het. Hy is op 20 Januarie 2017 as die 45ste president beëdig.
Demokraties (2001–09; 1987)
Loopbaan as sakemanWysig
Loopbaan in die mediaWysig
Politieke loopbaan tot en met 2015Wysig
Presidentskapsveldtog van 2016Wysig
Die prioriteite van Donald Trump se buitelandse en veiligheidsbeleid vind hul uiting in die leuse America First - 'n merkbare koersverandering en breuk met Washington se politieke tradisies. Met sy nuwe doktrine beoog Trump om in sy buitelandse beleid groter speelruimte te laat vir nasionale belange van die Verenigde State wat ook eensydig geforseer kan word. So strewe sy administrasie daarna om verpligtinge, wat die VSA ingevolge internasionale ooreenkomste opgedoen het, te verminder en die land se militêre slaankrag te vergroot.
President Trump het 'n beleid in werking gestel wat beoog om China se toenemende geopolitiese invloed hok te slaan. Spesifiek word daar opgetree teen China se ongunstige handelspraktyke en hul strewe na politieke, ekonomiese en tegnologiese dominansie deur finansiering van groot projekte in ontwikkelende lande. Daar is gevrees dat bates en natuurlike hulpbronne van arm lande in Chinese hande sal val wanneer hierdie lande nie hul Chinese leningsverpligtinge kan nakom nie. China se strategiese belange in Afrika sluit veral olie, gas, steenkool en metale in, wat vir hul konstruksie- en vervaardigingsektore benodig word, terwyl Afrika lenings vir infrastruktuurprojekte benodig. Zambië, Angola, die DRK, Mosambiek, Ethiopië, Soedan, Kenia en Djiboeti tel onder die lande wat teen 2018 reeds van hul bates aan Chinese beheer moes afstaan.
Daar is perke gestel op Chinese beleggings in die VSA wat kon meebring dat Amerikaanse tegnologie en handelsgeheime in Chinese hande val, en die uitvoer van siviele kerntegnologie na China is in 2018 aan streng beperkings onderwerp. Tariewe van $250 miljard is op Chinese goedere geplaas ten einde handelspraktyke te kortwiek wat Amerikaanse maatskappye benadeel.
In sy verkiesingskampanje het hy sterk kritiek uitgespreek oor Amerika se buitelandse hulp tydens sy voorgangers se termyne. 'n Afskaling van buitelandse hulp sou egter in China se hande speel wat beplan om $1 biljoen se konstruksiehulp aan 100 lande beskikbaar te stel. Gevolglik is Trump se beleid in Oktober 2018 aangepas om buitelandse hulpprogramme vir infrastruktuur in Afrika, Asië en die Amerikas te bevorder. Dié hulpprogramme behels $60 miljard se lenings, leningswaarborge en versekering teen politieke risikos vir maatskappye wat in ontwikkelende lande wil besigheid doen. Die hoop is uitgespreek dat die nuwe stelsel beleggings volgens maksimum ekonomiese en politieke impak sal toeken, en gelykertyd die korrupsie en wanbestuur sal vryspring waardeur China se beleggings in Maleisië en elders gekenmerk is.
↑ 1,0 1,1 1,2 1,3 "Bush says Trump was a Democrat longer than a Republican 'in the last decade'" (in Engels). PolitiFact Florida Politifact.com. Geargiveer vanaf die oorspronklike op 13 Oktober 2019. Besoek op 21 Oktober 2015.
↑ "The man responsible for Donald Trump's never-ending presidential campaign" (in Engels). News Local Massachusetts. Boston.com. 22 Januarie 2014. Geargiveer vanaf die oorspronklike op 25 Maart 2016. Besoek op 21 Oktober 2015.
↑ Bundeszentrale für politische Bildung (bpb), 23 Junie 2020: Vier Jahre Donald J. Trump: Ein Rückblick auf seine Regierungsbilanz in der Innen- und Außenpolitik. Besoek op 16 Julie 2020
↑ Kwasi, Stellah (14 Maart 2019). "High cost of having China as Africa's partner of choice" (in Engels). msn money. ISS Today, Daily Maverick. Geargiveer vanaf die oorspronklike op 9 Oktober 2019. Besoek op 16 Maart 2019.
↑ 6,0 6,1 Thrush, Glen (2018-10-15). "Trump Embraces Foreign Aid to Counter China's Global Influence". msn money. The New York Times. Besoek op 15 October 2018.
Ontsluit van "https://af.wikipedia.org/w/index.php?title=Donald_Trump&oldid=2235859"
Last edited on 17 Julie 2020, at 18:18
Die bladsy is laas op 17 Julie 2020 om 18:18 bygewerk.